Америка корпорациясе татар телен файдалана: Казанда татарча билбордлар пәйда булды (ФОТО)

	Соңгы көннәрдә Казанда дөнья күләмендә эш итүче АКШ корпорациясенең татарча билбордлары пәйда булды. Анда “Казан, без бергә” дип язылган. Әлеге гыйбарәне алкогольсез эчемлекләрне җитештерүче пиар акциясенең шигаре итеп файдалана. Татарстан башкаласы булса да, Казанда татарча билбордлар бик сирәк кулланыла, чит ил компанияләренең исә татарча реклама бирү очракларын искә дә төшереп булмый.	 Ә инде җирле оешмалар яки эшмәкәрләр татарча язулар файдаланырга тәвәккәлләсә, хата китереп чыгаруларын көт тә тор. 

Мондый язу - Казанда 

Бу язу исә Югары Ослан районы үзәгендә берәүнең дә эчен пошырмый, ахрысы. Ярый әле янына "парикмахерская" дип язылган, югыйсә ЧАЧТАРАШХОНА сүзен бер сүзлектә дә табарлык түгел  
	---	
Ватаным Татарстан

	№ --- | 13.06.2013	


